Komission asetus (EY) N:o 2534/2000,
annettu 17 päivänä marraskuuta 2000,
yhteisön tariffikiintiöiden avaamisesta CN-koodeihin 0104 10 30, 0104 10 80, 0104 20 10, 0104 20 90 ja 0204 kuuluville lampaille ja vuohille sekä lampaan- ja vuohenlihalle vuodeksi 2000 ja neuvoston asetuksen (ETY) N:o 3013/89 soveltamista koskevista yksityiskohtaisista säännöistä lampaan- ja vuohenliha-alan tuotteiden tuonnin ja viennin osalta annetusta asetuksesta (EY) N:o 1439/95 poikkeamisesta annetun asetuksen (EY) N:o 2709/1999 muuttamisesta sekä asetuksen (EY) N:o 1439/95 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon tietyille maataloustuotteille yhteisön tariffikiintiöinä tehdyistä tietyistä myönnytyksistä ja tiettyjen Eurooppa-sopimuksissa määrättyjen maataloutta koskevien myönnytysten riippumattomasta mukauttamisesta siirtymäkauden aikana Uruguayn kierroksen monenvälisten kauppaneuvottelujen osana tehdyn maataloussopimuksen huomioon ottamiseksi 22 päivänä joulukuuta 1995 annetun neuvoston asetuksen (EY) N:o 3066/95(1), sellaisena kuin on viimeksi muutettuna asetuksella (EY) N:o 2435/98(2), ja erityisesti sen 8 artiklan,
ottaa huomioon Euroopan yhteisöjen ja niiden jäsenvaltioiden sekä Unkarin tasavallan assosioinnista tehdyn Eurooppa-sopimuksen soveltamista koskevista eräistä yksityiskohtaisista säännöistä 13 päivänä joulukuuta 1993 annetun neuvoston asetuksen (EY) N:o 3491/93(3) ja erityisesti sen 1 artiklan,
ottaa huomioon Euroopan yhteisöjen ja niiden jäsenvaltioiden sekä Tsekin tasavallan välisen assosiaatiosopimuksen soveltamisen eräistä yksityiskohtaisista säännöistä 19 päivänä joulukuuta 1994 annetun neuvoston asetuksen (EY) N:o 3296/94(4) ja erityisesti sen 1 artiklan,
ottaa huomioon Euroopan yhteisöjen ja niiden jäsenvaltioiden sekä Slovakian tasavallan välisen assosiaatiosopimuksen soveltamisen eräistä yksityiskohtaisista säännöistä 19 päivänä joulukuuta 1994 annetun neuvoston asetuksen (EY) N:o 3297/94(5) ja erityisesti sen 1 artiklan,
ottaa huomioon Euroopan yhteisöjen ja niiden jäsenvaltioiden sekä Romanian välisestä assosioinnista tehdyn Eurooppa-sopimuksen soveltamista koskevista tietyistä yksityiskohtaisista säännöistä 19 päivänä joulukuuta 1994 annetun neuvoston asetuksen (EY) N:o 3382/94(6) ja erityisesti sen 1 artiklan,
ottaa huomioon Euroopan yhteisöjen ja niiden jäsenvaltioiden sekä Bulgarian tasavallan välisestä assosioinnista tehdyn Eurooppa-sopimuksen soveltamista koskevista tietyistä yksityiskohtaisista säännöistä 19 päivänä joulukuuta 1994 annetun neuvoston asetuksen (EY) N:o 3383/94(7) ja erityisesti sen 1 artiklan,
ottaa huomioon eräistä yhteisön tariffikiintiöinä annettavista tiettyjä maataloustuotteita koskevista myönnytyksistä ja Unkarin Eurooppa-sopimuksessa autonomisina siirtymätoimenpiteinä vahvistettujen tiettyjen maatalousmyönnytysten mukauttamisesta 31 päivänä heinäkuuta 2000 annetun neuvoston asetuksen (EY) N:o 1727/2000(8) ja erityisesti sen 1 artiklan 3 kohdan,
ottaa huomioon eräistä yhteisön tariffikiintiöinä annettavista tiettyjä maataloustuotteita koskevista myönnytyksistä ja Tsekin tasavallan Eurooppa-sopimuksessa autonomisina siirtymätoimenpiteinä vahvistettujen tiettyjen matalousmyönnytysten mukauttamisesta 17 päivänä lokakuuta 2000 annetun neuvoston asetuksen (EY) N:o 2433/2000(9) ja erityisesti sen 1 artiklan 3 kohdan,
ottaa huomioon eräistä yhteisön tariffikiintiöinä annettavista tiettyjä maataloustuotteita koskevista myönnytyksistä ja Slovakian tasavallan Eurooppa-sopimuksessa autonomisina siirtymätoimenpiteinä vahvistettujen tiettyjen maatalousmyönnytysten mukauttamisesta 17 päivänä lokakuuta 2000 annetun neuvoston asetuksen (EY) N:o 2434/2000(10) ja erityisesti sen 1 artiklan 3 kohdan,
ottaa huomioon eräistä yhteisön tariffikiintiöinä annettavista tiettyjä maataloustuotteita koskevista myönnytyksistä ja Romanian Eurooppa-sopimuksessa autonomisina siirtymätoimenpiteinä vahvistettujen tiettyjen maatalousmyönnytysten mukauttamisesta 17 päivänä lokakuuta 2000 annetun neuvoston asetuksen (EY) N:o 2435/2000(11) ja erityisesti sen 1 artiklan 3 kohdan,
ottaa huomioon eräistä yhteisön tariffikiintiöinä annettavista tiettyjä maataloustuotteita koskevista myönnytyksistä ja Bulgarian Eurooppa-sopimuksessa määrättyjen tiettyjen maatalousmyönnytysten mukauttamisesta autonomisina siirtymäkauden toimenpiteinä 9 päivänä lokakuuta 2000 annetun neuvoston asetuksen (EY) N:o 2290/2000(12) ja erityisesti sen 1 artiklan 3 kohdan,
sekä katsoo seuraavaa:
(1) Asetuksen (EY) N:o 1727/2000 liitteessä A vahvistetaan tiettyjen maataloustuotteiden määrät, joita voidaan tuoda Unkarista täysin tulleitta tariffikiintiöiden, enimmäismäärien tai viitemäärien rajoissa 1 päivästä heinäkuuta 2000.
(2) Asetuksen (EY) N:o 2433/2000 liitteessä A vahvistetaan tiettyjen maataloustuotteiden määrät, joita voidaan tuoda Tsekin tasavallasta täysin tulleitta tariffikiintiöiden, enimmäismäärien tai viitemäärien rajoissa 1 päivästä heinäkuuta 2000.
(3) Asetuksen (EY) N:o 2434/2000 liitteessä A vahvistetaan tiettyjen maataloustuotteiden määrät, joita voidaan tuoda Slovakian tasavallasta täysin tulleitta tariffikiintiöiden, enimmäismäärien tai viitemäärien rajoissa 1 päivästä heinäkuuta 2000.
(4) Asetuksen (EY) N:o 2435/2000 liitteessä A vahvistetaan tiettyjen maataloustuotteiden määrät, joita voidaan tuoda Romaniasta täysin tulleitta tariffikiintiöiden, enimmäismäärien tai viitemäärien rajoissa 1 päivästä heinäkuuta 2000.
(5) Asetuksen (EY) N:o 2290/2000 liitteessä A vahvistetaan tiettyjen maataloustuotteiden määrät, joita voidaan tuoda Bulgarian tasavallasta täysin tulleitta tariffikiintiöiden, enimmäismäärien tai viitemäärien rajoissa 1 päivästä heinäkuuta 2000.
(6) Koska tuontia hallinnoidaan kalenterivuosiperustein, vuodeksi 2000 ennakoidut määrät ovat yhtä kuin puolet määrästä kaudeksi 1.7.1999-30.6.2000 ja puolet määrästä kaudeksi 1.7.2000-30.6.2001.
(7) Näiden myönnytysten huomioon ottamiseksi on tarpeen muuttaa yhteisön tariffikiintiöiden avaamisesta CN-koodeihin 0104 10 30 0104 10 80, 0104 20 10, 0104 20 90 ja 0204 kuuluville lampaille ja vuohille sekä lampaan- ja vuohenlihalle vuodeksi 2000 ja neuvoston asetuksen (ETY) N:o 3013/89 soveltamista koskevista yksityiskohtaisista säännöistä lampaan- ja vuohenliha-alan tuotteiden tuonnin ja viennin osalta annetusta asetuksesta (EY) N:o 1439/95 poikkeamisesta 17 päivänä joulukuuta 1999 annettu komission asetus (EY) N:o 2709/1999(13) samoin kuin komission asetus (EY) N:o 1439/95(14), sellaisena kuin se on viimeksi muutettuna asetuksella (EY) N:o 2709/1999(15).
(8) Tässä asetuksessa säädetyt toimenpiteet ovat lampaan- ja vuohenlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (EY) N:o 1439/95 14 artiklan 1 kohta seuraavasti:
"1. Todistuksen ja sitä koskevan hakemuksen 8 kohtaan on merkittävä alkuperämaa. CN-koodeihin 0104 10 30, 0104 10 80 ja 0104 20 90, ja Puolan osalta CN-koodiin 0104 20 10 kuuluvien tuotteiden ollessa kyseessä on todistusten ja sitä koskevan hakemuksen 17 ja 18 kohtaan merkittävä tuotavien eläinten nettomassa ja tarvittaessa lukumäärä.
Todistuksen on velvoitettava tuotteiden tuontiin ilmoitetusta maasta."
2 artikla
Muutetaan asetus (EY) N:o 2709/1999 seuraavasti:
1) Korvataan 2 artikla seuraavasti:
" 2 artikla
CN-koodeihin 0104 10 30, 0104 10 80, 0104 20 90 ja 0204 kuuluvien, liitteissä mainituista maista peräisin olevien lampaiden, vuohien, lampaanlihan ja vuohenlihan tuonnissa yhteisöön sekä CN-koodiin 0104 20 10 kuuluvien elävien puhdasrotuisten jalostukseen tarkoitettujen vuohien tuonnissa yhteisöön Puolasta sovellettavat tullit on suspendoitava tai alennettava tässä asetuksessa säädetyiksi määräajoiksi, säädetyille tasoille ja säädettyjen tariffikiintiöiden rajoissa."
2) Korvataan 3 artiklan 2 kohta seuraavasti:
"2. CN-koodeihin 0104 10 30, 0104 10 80, 0104 20 90 ja 0204 ja lisäksi Puolan osalta CN-koodiin 0104 20 10 kuuluvien elävien eläinten ja teuraspainon vastinarvona ilmaistun lihan määrät, joita koskevaa tietyistä toimittajamaista peräisin olevaan tuontiin sovellettavaa tullia ei kanneta 1 päivän tammikuuta ja 31 päivän joulukuuta 2000 välisenä aikana, vahvistetaan liitteessä II."
3) Korvataan 6 artiklan 1 kohta seuraavasti:
"1. Osaston II A kohtaa sovelletaan Puolan osalta soveltuvin osin CN-koodiin 0104 20 10 kuuluvien tuotteiden tuontiin."
4) Poistetaan 6 artiklan 2 kohta.
5) Korvataan liite II tämän asetuksen liitteellä.
3 artikla
Tämä asetus tulee voimaan seuraavana päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan 1 päivästä heinäkuuta 2000.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 17 päivänä marraskuuta 2000.